《月出一首》
宋代·刘一止

东峰高如屏，月出久未知。竹影忽上窗，淡台时参差。

幽人坐数息，瞑久息愈迟。举目月在窗，便觉心境移。

平生浪纷扰，自省黠半痴。岁晚得此身，终焉以为期。

山中有寒暄，我不记四时。乐此见有初，非关未忘诗。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。